## Rješenje kojim se odobravaju izmjene i dopune, te pročišćeni tekst Statuta, i novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla

### NN 120/2009 (5.10.2009.), Rješenje kojim se odobravaju izmjene i dopune, te pročišćeni tekst Statuta, i novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla

120 05.10.2009 Rješenje kojim se odobravaju izmjene i dopune, te pročišćeni tekst Statuta, i novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla

HRVATSKA AGENCIJA ZA NADZOR FINANCIJSKIH USLUGA

2974

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 114.c Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), te članka 8. Pravilnika o informativnom prospektu zatvorenog mirovinskog fonda (»Narodne novine« br. 106/07), Hrvatska agencija za nadzor financijskih usluga, odlučujući o zahtjevu Raiffeisen mirovinskog društva za upravljanje dobrovoljnim mirovinskim fondovima d.o.o., Zagreb, Magazinska 69, u predmetu odobrenja izmjena i dopuna Statuta i novog Informativnog prospekta Zatvorenog dobrovoljnog mirovinskog fonda Ericsson Nikola Tesla, na sjednici održanoj 24. rujna 2009. godine donosi

RJEŠENJE

1. Odobravaju se izmjene i dopune, te pročišćeni tekst Statuta Zatvorenog dobrovoljnog mirovinskog fonda Ericsson Nikola Tesla, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

2. Odobrava se novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

3. Ovo rješenje objavit će se u »Narodnim novinama«.

Obrazloženje

Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, (u daljnjem tekstu: Društvo), dostavilo je dana 24. studenog 2008. godine, klasa: UP/I-140-01/08-33/19, urbroj: 383-113-08-1 zahtjev za odobrenje izmjena i dopuna Statuta i novog teksta Informativnog prospekta Zatvorenog dobrovoljnog mirovinskog fonda Ericsson Nikola Tesla sukladno odredbama članka 39. stavak 2. i članka 114.c stavka 5. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), a u svezi usklađenja s odredbama Zakona o izmjenama i dopunama Zakona o obveznim i dobrovoljnim mirovinskim fondovima (»Narodne novine« br. 71/07).

Nakon zatraženog ispravka Društvo je 24. prosinca 2008. godine, 26. siječnja, 15. svibnja i 4. rujna 2009. godine dostavilo djelomično ispravljenu dokumentaciju. Dana 4. rujna 2009. godine Društvo je dostavilo Aneks Ugovora o pokroviteljstvu, osnivanju i upravljanju Zatvorenim dobrovoljnim mirovinskim fondom Ericsson Nikola Tesla zaključen 8. srpnja 2009. godine. Također Društvo je 18. rujna 2009. godine dostavilo ispravljenu sljedeću dokumentaciju: Odluku o izmjenama i dopunama Statuta i pročišćeni tekst Statuta Zatvorenog dobrovoljnog mirovinskog fonda Ericsson Nikola Tesla i novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla, klasa: UP/I-140-01/08-33/19, urbroj: 383-113-09-10.

Pregledom gore navedene dokumentacije utvrđeno je da su izmjene i dopune, te pročišćeni tekst Statuta Zatvorenog dobrovoljnog mirovinskog fonda Ericsson Nikola Tesla sukladne članku 39. Zakona o obveznim i dobrovoljnim mirovinskim fondovima. Također je utvrđeno da je novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla sukladan članku 114.c Zakona o obveznim i dobrovoljnim mirovinskim fondovima i člancima 2., 3., 4., 5., 6. i 7. Pravilnika o informativnom prospektu zatvorenog mirovinskog fonda (»Narodne novine« br. 106/07).

Slijedom navedenog Uprava Hrvatske agencije za nadzor financijskih usluga odobrila je izmjene i dopune, te pročišćeni tekst Statuta i novi tekst Informativnog prospekta Zatvorenog dobrovoljnog mirovinskog fonda Ericsson Nikola Tesla.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/08-33/19

Urbroj: 326-113-09-11

Zagreb, 24. rujna 2009.

Predsjednik Uprave
Ante Samodol, v. r.

Rješenje, NN 120/2009-2974